Slovenska kronika, 20.4.2018


Naslov: Fotografska razstava Vinka Skaleta Korenine
Napoved za voditelja:

Vinko Skale je mednarodni mojster fotografije (M FIAP) in se s fotografijo ukvarja že več desetletij. Zanje je dobil že številna priznanja in nagrade. Preizkusil se je v različnih temah, najraje pa se posveča dokumentarni fotografiji in portretu. In prav slednje je predstavil tudi na razstavi, ki jo je poimenoval Korenine in so jo odprli na gradu Podsreda. Razstava črno-belih fotografij bo tam na ogled do 10. junija.
H1: Mojster fotografije Vinko Skale na gradu Podsreda razstavlja Korenine
H2: Njegove podobe ljudi, kljub črno-beli fotografiji, nosijo barvite zgodbe
H3: Blizu mu je neposredna stvarnost, brez retuširanja in olepšav
T- Iz Podsrede GORAN ROVAN /

X- Snemalec in montažer Tomi Naglič /

Vinko Skale pravi, da mu je kot fotografu blizu neposredna stvarnost, brez retuširanja in olepšav, ki bi omilile prizorišče in ljudi. In to je slikovito predstavil tudi na razstavi Korenine, na kateri je ovekovečil ljudi med Savinjo, Savo in Sotlo.

T- VINKO SKALE /

X- avtor fotografske razstave Korenine /

»Gre tu za karakterne portrete. Predvsem gre pa za portrete, kjer je tudi interier, ker da pač tak več informacij o teh ljudeh, o njihovem življenju, o njihovi borbi za obstanek, ker pač ti živijo bolj na robu, ne. In družba največkrat nanje pozabi in jih prepusti socialnim službam.«
Ob razstavi je avtor izdal še obsežno monografijo, kjer so njegovi portretiranci predstavili tudi svoj pogled na svet. Sicer pa so fotografije nastajale vse od leta 1981. Nastalo jih je več tisoč, razstavljenih pa je le 60. 
T- VINKO SKALE /

X- avtor fotografske monografije Korenine /

»Črno bele pa zato, ker se mi zdijo, da za ta prikaz, za to dinamiko, za ta kontrast in življenja in tudi sicer barvna fotografija ne da te dramatičnosti kor črno-bela. In večina teh fotografij sem jest posnel še na klasičen način, to pomeni z analognim foto aparatom, s črno belim filmom.«
Kljub temu, da so Skaletove podobe ljudi črno-bele, pa nosijo v sebi zelo barvite zgodbe, ki na prvi pogled šokirajo, saj gre za pozabljen in tuj svet, čeprav je prisoten v naši neposredni bližini. Zato razstava in knjiga Korenine kar kličeta po ogledu.
